泥地王重策魅影獵飛 馬少場合省招牌
2024年05月28日 15:00
東網電視
更多新聞短片
田泰安上周策騎「魅影獵飛」贏試閘。
泥地一直都係田泰安嘅強項，今季拎到11W，係眾騎師之冠，而田泰安聽晚有7匹座騎，包括頭場二班1650米重新接手姚本輝馬房嘅「魅影獵飛」同埋第6場四班1800米沈集城馬房嘅「勇晉當銳」。
由去年初起，姚廐嘅「魅影獵飛」一直係田泰安嘅座騎，而騎者亦替馬匹取得3W，但上季尾起一連博失4場，令田泰安失左此駒嘅帥權。今次重新接手「魅影獵飛」，田泰安表示有信心再替此駒交出勝仗：「今次馬匹孭輕磅，所以我有機會再策騎『魅影獵飛』，呢場得5隻馬參賽，馬少場合，加上馬匹狀態好好，呢場亦有好多前領馬匹，相信會有個快步速，所以此駒絕對有爭勝機會。」
至於沈廐嘅「勇晉當銳」，上仗谷草係田泰安跨下跑獲亞軍，騎者認為馬匹啱跑泥地，狀態亦良好，今次初戴羊毛面箍會有助此駒提高專注力，並期待「勇晉當銳」發揮。